Gladys Richards tilhørte en familie i Essex som også hadde sin opprinnelse i London. De flyttet til Westcliff-on-Sea i 1918 da spanskesyken, en verdensomspennende pandemi, herjet Europa. Essex skulle etter sigende ha et helsebringende klima. Robert møtte Gladys Richards ved tennisklubben i Westcliff-on-Sea i 1924. Selv om hun var ti år yngre og han hadde dårlig helse grunnet krigen, ble de gift et år senere den 18. juni 1925. Ni måneder og to uker senere fødte hun John Robert Fowles.